# International Center for Ethnobotanical Education, Research and Service

ICEERS (sigles d'International Center for Ethnobotanical Education, Research and Service) és una organització sense ànim de lucre creada el 2008 amb seu a Barcelona dedicada a la promoció de la investigació científica de plantes amb propietats medicinals per a l'ús terapèutic i en el desenvolupament personal.

## Història

La fundació va crear el Fons de Defensa de l'Ayahuasca (ADF, sigles en anglès per a Ayahuasca Defense Fund), un programa que busca brindar assessoria legal a persones que enfronten processos judicials per l'ús de plantes com l'ayahuasca i el cànnabis. Per a la creació del fons s'ha recorregut a campanyes de finançament col·lectiu a Indiegogo. El fons és coordinat per l'advocada mexicana i especialista en drets humans Natalia Rebollo.
La idea del fons va sorgir a la Conferència Mundial sobre l'Ayahuasca del 2014, no obstant ICEERS ja havia iniciat el suport legal a persones des del 2010. El programa reuneix una comunitat internacional d'experts en polítiques de drogues, advocats i científics experts en l'ayahuasca, i l'assessoria legal es fa de manera gratuïta.
L'ADF considera també activitats educatives que tenen com a objectiu prevenir incidents legals abans no passin. Com que el panorama legal de l'ayahuasca i d'altres plantes tradicionals és complex i confús, i hi ha força desinformació en línia, els esforços per a educar i informar són prioritaris, així com informació sobre tendències legals i casos.
ICEERS organitza la Conferència Mundial sobre l'Ayahuasca, congressos internacionals multidisciplinaris amb l'objectiu de «donar resposta a les necessitats derivades de la globalització de l'ayahuasca i avançar en el reconeixement de la planta i de les pràctiques rituals com a patrimoni cultural de la humanitat, perquè siguin protegides i no perseguides». La primera edició el 2014 es va dur a terme al Palau de Congressos d'Eivissa del 25 al 27 de setembre. La segona edició el 2016 es va dur a terme el 17 al 22 d'octubre a la Universitat Federal d'Acre a Río Branco. La tercera edició el 2019 es va dur a terme a Girona del 30 de maig a l'1 de juny.

## Referències

* ↑ «Ayahuasca: la pócima de moda» (en castellà). [Consulta: 24 febrer 2022].
* ↑ «El cannabis medical, práctica muy extendida y legislada» (en castellà). Consalud. [Consulta: 24 febrer 2022].
* ↑ «El (pen-)último juicio sobre ayahuasca en España» (en castellà). idpc.net. [Consulta: 24 febrer 2022].
* ↑ Corral, Natalia Rebollo «Plantas psicoactivas, fronteras e (I)legalidad.» (en castellà). Cultura y Droga, 24, 28, 01-07-2019, pàg. 62–80. DOI: 10.17151/culdr.2019.24.28.4. ISSN: 2590-7840 [Consulta: 24 febrer 2022].
* ↑ admin. «El Fondo de Defensa de Ayahuasca: un recurso crucial para toda la comunidad global» (en castellà). Manto Wasi, 15-10-2019. [Consulta: 25 febrer 2022].
* ↑ «Natalia Rebollo» (en anglès). Transnational Institute, 21-10-2010. [Consulta: 25 febrer 2022].
* ↑ «Comunidad Global de Ayahuasca Unida en Defensa de Líder Ceremonial» (en castellà). TalkingDrugs. Arxivat de l'original el 2023-01-30. [Consulta: 25 febrer 2022].
* ↑ «Ayahuasca Defense Fund | Psychedelic Experience» (en anglès). www.psychedelicexperience.net. [Consulta: 25 febrer 2022].
* 1 2 «Conferencia Mundial sobre Ayahuasca - 17 al 22 de Octubre 2016, Rio Branco, Brasil. | Revista Pensamiento Penal». www.pensamientopenal.com.ar. [Consulta: 7 desembre 2022].
* ↑ «Eivissa, centro mundial de la ayahuasca» (en castellà). Periódico de Ibiza y Formentera, 26-09-2014. [Consulta: 7 desembre 2022].
* ↑ Ventura, David. «Ibiza acogerá una Conferencia Mundial sobre la Ayahuasca con la participación de chamanes» (en castellà). Noudiari.es, 08-09-2014. [Consulta: 7 desembre 2022].
* ↑ «Conferencia Mundial sobre la Ayahuasca de 2019» (en castellà). IDPC. [Consulta: 7 desembre 2022].

## Bibliografia

* Sánchez, Constanza; Bouso, José Carlos «Ayahuasca: de la Amazonía a la aldea global». Informes sobre Política de Drogas. Fundación ICEERS, Transnational Institute, 2015.